lflage/wiki-talks huggingface dataset:
Kaozeal:Kerien (Kerne)

message: Souezhus. Meneget ar vosenn ganin, met souezhet on memes tra: ar c'holera pe ar vrec'h a zegouezhfe gwelloc'h. Klaod Kadbzh 6 C'hwe 2010 da 12:30 (UTC)

message: Kerien (Kerne): Ne gav ket din e vefe bet ur soñj mat adenvel ar pennad-mañ gant an astenn "Kerne". Kerien-Boulvriag a zo e Kerne ivez. Lakaet e oa bet "(Skaer)" peogwir emañ e kanton Skaer moarvat.--Trec'hlid mitonet (kaozeal) 30 Ebr 2013 da 07:21 (UTC)
replies: text: :"Ne gav ket din e vefe bet ur soñj mat adenvel ar pennad-mañ gant an astenn "Kerne". Dister eo al liammoù etre Kerien ha Skaer e gwironiz... Ha n'emañ ket Rémi Derrien ganeomp ken evit reiñ e ali. Troet eo Kerien war-zu Kemperle (ha Lannejenn ivez) kalz muioc'h eget war-zu Skaer. Kadbzh (kaozeal) 30 Ebr 2013 da 08:44 (UTC)
Pe a-hend-all, evel m'eo kalz brasoc'h "Kerien (Skaer)" eget Kerien (Boulvriag)". Lakaat ar c'hentañ da vezañ "Kerien" hepken, hag ar pennad Kerien a-vremañ da vezañ "Kerien (disheñvelout)".--Trec'hlid mitonet (kaozeal) 30 Ebr 2013 da 09:05 (UTC)
replies: text: :"Lakaat ar c'hentañ da vezañ "Kerien" hepken, hag ar pennad Kerien a-vremañ da vezañ "Kerien (disheñvelout)"". Un diskoulm a-zoare. Kadbzh (kaozeal) 30 Ebr 2013 da 11:53 (UTC)
thread_title:  Titl ar pennad
Kaozeal:Gwener Pudica

message: Ne seblant ket an termenadur kinniget da gentañ klotañ gant ar pezh a gaver e saozneg:  - «Venus pudica (“modest Venus”) is a classical stance where a naked female raises her right hand in an attempt to conceal her breast while her left hand tries to hide her pubic area. The type derives from the Cnidian Venus by Praxiteles.»--Trec'hlid mitonet 7 C'hwe 2010 da 10:57 (UTC)   
replies: text: Diamzeret ma evezhiadenn, moa ket gwelet an doare diwezhañ--Trec'hlid mitonet 7 C'hwe 2010 da 10:57 (UTC)
replies: text: :Marteze. Met n'eus ket da ziverkañ tra amañ hep ali ar verourien, anvet evit se. Bianchi-Bihan 7 C'hwe 2010 da 16:25 (UTC)

message: * Dispredet eo al liamm war-du en:Venus Pudica, ret eo tremen dre Wikidata bremañ.
* en:Venus Pudica a gas da en:Aphrodite of Cnidus a gas da Afrodite Knidos.
* Dav eo lemel al liamm kozh, lakaat an danvez en Afrodite Knidos ha lemel Gwener Pudica, a zo didalvez.
Sad Edgar (kaozeal) 9 C'hwe 2014 da 20:45 (UTC)
thread_title:  Liammoù etreWiki
Kaozeal:Plac'h he ferlezenn

message: "Daou c'hilder ha tregont santim"? Me ne ran ket gant "santimoù", met Izelvroiz nebeutoc'h c'hoazh d'am soñj: petra eo o ger? Bianchi-Bihan 17 C'hwe 2010 da 12:36 (UTC)
replies: text: . --Ex-Smith 17 C'hwe 2010 da 13:00 (UTC)
Neuze, tri dubbeltje? Bianchi-Bihan 17 C'hwe 2010 da 15:20 (UTC)
Ma ne vez ket graet gant ar santim gallek, e vez graet gant  :nl: Cent (munteenheden) bepred. Petore ger brezhonek a zereje? Kantvedenn (diwar centime = centième), kantenn, kantig, kantennig? Eus kantvedenn rann an euro e ran-me ul liard. Bianchi-Bihan 17 C'hwe 2010 da 15:28 (UTC)

message: ::Ur respont amañ , hag ivez amañ, er pennad euro. --Trec'hlid mitonet 17 C'hwe 2010 da 16:06 (UTC)
Trugarekaat. Gwelloc'h e kavan derc'hel d'ober gant liard, ur ger brezhonek anavezet a gozh. Diaezet e vezan gant ijinadennoù dizanv. Bianchi-Bihan 17 C'hwe 2010 da 16:14 (UTC)
replies: text: Fentus e kavan lenn, er pennad euro: : sent: lâret vez gerioù all e yezhoù european zo. E brezhonegoù european zo, lakaomp. Bianchi-Bihan 17 C'hwe 2010 da 16:25 (UTC)
*Kerderc'hel a ra ar gaoz-se aze: Kaozeal:Euro.Bianchi-Bihan 17 C'hwe 2010 da 17:35 (UTC)
thread_title: Euro (ha n'eo ket gulden)

message: Chomomp gant an droienn "daou c'hilder ha tregont santim", mar kirit. Er pennad saoznek e lenner : two guilders and thirty cents. E nederlandeg e vefe lavaret "2 gulden" ha "30 cent" (digemm e chom an daou c'her-se, el liester hag en unander). Da c'hortoz gouzout hiroc'h e kavfen furoc'h lezel 2 c'h-"gulden" ha 30 "cent", hep klask brezhonekaat ar gerioù-se. --Llydawr 17 C'hwe 2010 da 17:07 (UTC)
replies: text: A-du a-grenn. Ne vije ket mat lakaat ar gaoz arc'hant-se en ur bajenn all dereatoc'h? ur pennad db an arz zo amañ, a-benn ar fin. Bianchi-Bihan 17 C'hwe 2010 da 17:12 (UTC)
replies: text: :Goude un adlenn e welan eo me zo kiriek d'ar pennad da vezañ aet a-dreuz : eus kaoz ar gulden da hini an euro (netra d'ober aze). Neuze em eus klasket rannañ ar gaoz, evit klask sklaeraat. Ma ne blij ket e vin gourdrouzet rust moarvat. Bianchi-Bihan 17 C'hwe 2010 da 17:18 (UTC)
thread_title: Distro d'ar [[gulden]]
Kaozeadenn Patrom:Taolenn

message: Kinnig
Dianv, 2010
30 × 30 cm
Miridi : Ar bigi
Brest,

message: N'eo ket fall tamm ebet ar patrom:taolenn, met kemmañ a rafen un nebeut traoù a-fet framm.
*Kinnig a ran e vefe lakaet ar gêr hag ar bro war ar memes linenn (eil skouer), kavout a ran e vefe komprenusoc'h.
*Mod all kavout a ran e c'hell bezañ diaes a-walc'h da gompren pa n'anavezer ket an doare da frammañ anezhañ. Lenn a ra "Gemäldegalerie" evel anv mirdi war unan anezho, ha kompren a raio an dud petra eo an anv-se ?
*Petra soñjit ? Me gav eo lennusoc'h. Prest on d'ober war-dro ar c'hemmoù-se ma 'vez ezhomm. --Y-M D (kaozeal) 18 C'hwe 2010 da 11:00 (UTC)
thread_title: Un nebeut traoù diwar-benn ar patrom

message: N'omp ket kalz oc'h ober gant ar patrom: fur e kavfen lezel an dud kustum da sevel pennadoù gantañ da labourat ur pennad gant an hini nevez, evel m'emañ ha kuit da gemm pa n'eus ket ezhomm.
Pevar bloaz eo padet an hini kozh, gwelomp a-benn pevar miz. Ha ne fell ket din gwelout banniel ebet war ur pennad arz. Bianchi-Bihan 18 C'hwe 2010 da 17:36 (UTC)
replies: text: A-du a-walc'h gant Bianchi-Bihan evit a sell ouzh ar bannieloù. Reizh e kavan gwelout anezho e pennadoù istor pe douaroniezh, met ne soñj ket din e vefent talvoudus e pennadoù diwar-benn an arzoù. Ha ma sellez ouzh  pe ouzh  e weli n'eo ket meneget ar broioù.--Ex-Smith 18 C'hwe 2010 da 17:51 (UTC)
replies: text: :Evit ar pezh a denn diouzh menegiñ ar broioù n'eo ket me 'm eus kinniget-se. Lakaet eo bet gant Bianchi hag ar pezh a ginnigen me a zo lakaat ar anv ar gêr hag ar bro war ar memes linenn. Dreist evel ma lavaroc'h dre ma ne gavan ket ez eo ar pep pouezusañ (dre-se ne gemerfe ket re a blas). Evit afer ar bannieloù ne raen nemet kinnig un doare ober a vez alies er Wikioù all, met n'eo ket ar banniel kreiz ar c'hinnig a raen. Ma 'vefe graet ar c'hemmoù am eus kinniget ne cheñchfe seurt evidoc'h hag a implij ar patrom. Ne vo nemet kemmoù war kinnig an daolenn, evit gwellaat anezhañ. --Y-M D (kaozeal) 18 C'hwe 2010 da 18:14 (UTC)

text: :War am eus lennet en ho pajennoù kaozeal e seblantoc'h a-du laoskel anv ar gêr hag ar bro. Me 'vefe evit lakaat anezho war ar memes linenn. --Y-M D (kaozeal) 18 C'hwe 2010 da 18:17 (UTC)
thread_title: Un ali
Kaozeal:Viktor Ianoukovytch

message: N'ouzon ket re peseurt anv reiñ d'ar pennad. E saozneg e vez graet gant Viktor Yanukovych, e galleg gant Viktor Ianoukovytch, en alamaneg gant Wiktor Janukowytsch ha gant Viktor Yanukovich e kastilhaneg. Penaos ober e brezhoneg ? --Y-M D (kaozeal) 19 C'hwe 2010 da 14:03 (UTC)
thread_title: Doare envel ar pennad
Kaozeal:Ya !

message: Yann Fañch Jacq a zo echu gantañ bezañ prezidant Keit Vimp Bev, ur brezidantez a zo bet lakaet en e blas nevez zo (peseurt anv he deus avat n'ouzon ket, furchal a rin). Er bajenn drokein e vez boulc'het ar gaoz dindan stumm un "emgav gant", al lodenn vrasañ eus an dud aterset a zo brezhonegerien anezho, n'int ket tout avat.
replies: text: Ya gwir eo n'emañ ket Yann Fañch Jacq prezidant Keit Vimp Bev ken, ar brezidantez nevez a zo anvet Charline Burnouf. Lenn a ran war ho lec'hienn an aozadur nevez (amañ). Mat e vefe deoc'h sinañ pa skrivoc'h ur gemennadenn, aesoc'h eo evidomp respont deoc'h, trugarez. --Y-M D (kaozeal) 27 C'hwe 2010 da 20:55 (UTC)
Un draig zo er frazenn a ginnig ar gazetenn Ya! :
"Ya ! eo ar gazetenn  vrezhonek  sizhuniek  nemeti, krouet e miz Mae 2005 gant an ti-embann  brezhonek Keit Vimp Bev, staliet e Laz (Bro-Gerne - Penn-ar-Bed)."
Ar gazetenn vrezhonek sizhuniek nemeti war baper eo Ya!, war Internet avat ez eus ur gelaouennig hollvrezhonek a vez embannet bep sizhun abaoe 2004, Bremaik. Tu a vefe da ouzhpennañ ar meneg "war baper" marteze en deskrivadur neuze ?
--Ed 30 Meu 2010 da 17:11 (UTC)

message: "Lennerien zo a gav iskis lenn pennadoù-kaoz brezhonek gant gallegerien, pa ne vez ket resisaet eo bet troet o c'homzoù" a lennan a zo bet ouzhpennet er pennad. N'on ket 'vit lavaret ha gwir eo pe n'eo ket, setu perak ez eus ezhomm ouzhpennan daveoù evit reiñ seurt titouroù. Pelec'h ez eus bet anv eus an dra-se, peur, pet a dud... ? A galon --Y-M D (kaozeal) 22 Gwe 2010 da 15:39 (UTC)
replies: text: Lennet marteze e korn lizhiri al lennerien? Bianchi-Bihan 22 Gwe 2010 da 16:03 (UTC)
replies: text: :Mat 'vefe kaout, er WP brezhonek, patromoù evel-henn evit an holl frazennoù da wellaat, diresis, personel, da neptuekaat, da spisaat, da zaveenniñ... ha kement 'zo. .--Trec'hlid mitonet 22 Gwe 2010 da 16:07 (UTC)
replies: text: ::Lennet marteze e korn lizhiri al lennerien? Pe ez eo ur fed (ne vez ket resisaet d'al lennerien) pe n'eo ket. Ma'z eo ur fed, lakaat er pennad, tennañ afer al "lennerien zo", ha mat pell zo! 'welan ket p'lec'h 'mañ 'n dalc'h.Bianchi-Bihan 22 Gwe 2010 da 16:03 (UTC)
thread_title:  Lennerien zo ?
Kaozeal:Stade Malherbe Caen Calvados Basse-Normandie

message: E-touez arc'hanterien ar c'hleub emañ Guy Dauphin Environnement, renet gant un den hag a gaver e anv e-touez renerien ar gompagnunezh he devoa karget al lestr Probo Koala da deurel loustoni en Aod an Olifant, ma varvas un toullad tud abalamour da se. Ar gompagnunezh  Guy Dauphin Environnement-se a zo o c'hortoz aotre ar prefed da deurel he loustoni e Plourae. Bianchi-Bihan 5 Meu 2010 da 06:56 (UTC)

message: * Ul logo nevez zo abaoe Mae 2016. N'emañ ket e Commons abalamour ma'z eo miret ar gwirioù evit Bro-C'hall, met en frwiki emañ. — Lagad Zoltec (kaozeal) 20 Eos 2017 da 18:23 (UTC)
thread_title:  Logo nevez
Kaozeal:Malayeg

message: Mar dalc'her d'an doare-skrivañ peurunvan ez eo malaieg a vefe ret skrivañ. --Yun (kaozeal) 5 Meu 2010 da 12:01 (UTC)
replies: text: Malayseg hervez Termofis. — Lagad Zoltec (kaozeal) 11 Mae 2018 da 19:44 (UTC)
replies: text: : A zo ken peurunvan all. Bianchi-Bihan (kaozeal) 12 Mae 2018 da 08:35 (UTC)
thread_title:  Doare-skrivañ
Kaozeal:Plankenn-ruilh

message: #Ma'z eo mat an daou stumm e oa arabat diverkañ unan eus an daou stumm mat. 
#A-raok kemm e vije bet gallet kaozeal. 
#Ma kreder eo fall ar ger planken a zo e geriadur Roparz Hemon (a servij hervez pezh a glasker prouiñ) n'eus nemet lavarout splann . 
Bianchi-Bihan 9 Meu 2010 da 11:41 (UTC)
replies: text: #Diverket e oa bet ar stumm plankenn, adlakaet em eus evel ma oa.

text: #Ne'm eus ket gwelet e vije bet kaozeet a-raok lemel kuit ar stumm plankenn. Displeget em eus perak ec'h adlakaen ar pennad evel ma oa.

text: #Ar stumm plankenn a vez implijet abaoe pell 'zo e doareoù-skrivañ all. Degemeret oa bet e peurunvan meur a vloavezh 'zo : embannadur kentañ geriadur An Here, 1995 ; geriadur Roparz Hemon-Ronan Huon, 2002.

text: --Yun (kaozeal) 10 Meu 2010 da 07:58 (UTC)

text: Em embannadur 1997 eo planken. Evel just ne gredan ket eo gant RH  eo bet lakaet plankenn. En un holloueziadur eo reizh lakaat an daou stumm, evn ha labous, planken ha plankenn. Bianchi-Bihan 10 Meu 2010 da 09:29 (UTC)
thread_title: Evezhiadennoù
Kaozeal:Warhammer 40000

message: N'eo ket re fall ar pennad. Mat eo klask pennadoù kevatal e yezhoù all ha sevel liammoù war-zu enno e traoñ ar bajenn. Mat eo ivez rummañ ar pennad, lakaet em eus anezhañ er rummad C'hoarioù roll. Poentoù yezhadur a zo da welet :
#Graet e vez ur c'hemmadur dre vlotaat goude an araogenn a.
#Ret eo teurel evezh ouzh furmoù ar verb "bezañ" :
#* ez eus gant ur rener amstrizh hepken ;
#* eo hag emañ gant ur rener strizh hepken.
# Graet e vez gant ha dirak ur gensonenn, ha n'eo ket gant hag.
Bez' ez eus traoù ne'm ket komprenet : galou, un neubeut diouzh an den, ur spasad, traoù bras-spontus e skeudenn o doue, ar rannbennad An nekron, hag Enaouidigezh.
Labour a zo c'hoazh eta. --Yun (kaozeal) 10 Meu 2010 da 09:13 (UTC)
replies: text: D'am soñj n'eo ket bet adlennet ar pennad c'hoazh, pa welan an diouer a ñ-où e lec'hioù zo, ar fazioù biskrivañ hag all.
Nekron a zo anv ur ouenn er c'hoari, Yun. Mat e vefe strollañ anezho holl en ur rann "gouennoù" (gant un diforc'h marteze etre ar re a c'heller c'hoari ganto hag ar re n'emaint nemet er vitologiezh.
Ne soñj ket din e vefe mat implij 'santig' evit ur boulomig. Koulz ober gant 'boulomig', just a-walc'h, kentoc'h eget an arliv relijiel (a zo pell diouzh Warhammer, 'keta). Gouzout a ran eo an droidigezh roet evit figurine e galleg, met ne glot ket d'am soñj. Graet a vez gant boulomig-plom da skouer.
Mat e vefe displegañ en digoradur peseurt doare c'hoari eo resis. N'eo ket ur c'hoari-roll evel m'eo D&D da skouer. Ur gerig diwar-benn ar fed e vefe da c'hoari gant boulommigoù, diñsoù ha pep hini d'e dro. Sikour a rafe ar re n'anavezont ket da gompren eus petra 'zo kaoz.
Ne gomprenan ket Enaouidigezh kennebeut; petra a zo lakaet war enaou ?
Poentoù yezhadur ha yezh all ouzhpenn da re Yun:
*n'eus ket tu da lakaat ur verb dipleget goude rak (d.l.e. rak ret eo, ha ket 'rak eo ret'; rak deuet eo ha ket 'rak eo deuet', hag all)
*kalz a a zo un ereadurezh a rankfe chom dibaot; kalz a c'hoarioù >> kalz c'hoarioù. N'eo ket ur fazi spontus, hogen pounneraat a ra pa n'eus ket ezhomm da vezañ.
*Ar spesadoù/gouennoù a vez roet el lister peurliesañ (an dud, al lapined, al laboused)
*diwall gant ar re implij a c'heioù galleg. Fantastik ha magazin o deus gevelled anavezet mat e brezhoneg, koulz ober ganto.
Dalc'h ganti, ur pennad dedennus e vo a-dra-sur. Goude un nebeud adlennadennoù e yelo gwelloc'h pep tra, dija. Moran 13 Meu 2010 da 19:57 (UTC)
thread_title:  Evezhiadennoù
Kaozeal:Magic:The Gathering

message: Neuze, ur wech ouzhpenn hag adarre : disheñvel diouzh ha n'eo ket disheñvel eus evel ma oa bet skrivet. Ha neuze evel-just : heñvel ouzh. Hag ivez : doujañ da (reolennoù hag all) ha doujañ ouzh (an dud). Ha : tu zo da ober un dra bennak. --Ex-Smith 11 Meu 2010 da 20:12 (UTC)
replies: text: Ur pennad diaes da gompren evit an hini ha n'eo ket boaz da c'hoari. Mat a vo ouzhpennañ un nebeut a boltrediji ha displegañ an tu keñverzhel ivez.--Lomigbad 11 Ebr 2010 da 08:22 (UTC)
replies: text: :Petra a dalvez "an tu keñverzhel" ? --Llydawr 15 Ebr 2010 da 10:29 (UTC)
replies: text: ::Anavezout a ran un tamm ar c'hoari, teurel a rin ur sell. --Y-M D (kaozeal) 14 Ebr 2010 da 22:05 (UTC)
thread_title:  Difaziañ
Kaozeal:Arz al luc'hskeudennerezh

message: Poltred, liester : poltredoù e geriadur An Here/Al Liamm.
Arabat ijinañ kemmadurioù : poltred kentañ eo a zo reizh. Mat e vefe gouzout ez eus un diforc'h etre gwelloch ha gwelout. An tresadennoù ha n'eo ket an dresadennoù, ur c'hempennadur ha n'eo ket ur gempennadur. Stad-C'hall ha n'eo ket stad-gall. Ne welan ket perak implijout stad-c'hall e-lec'h Frañs amañ.  Sur a-walc'h ez eus fazioù all en ho testenn. --Ex-Smith 12 Meu 2010 da 17:46 (UTC)
replies: text: Me gred ez eus droukvesk etre poltrediñ (a vez graet abaoe pell war an douar, abaoe pell a-raok amzer Apelles, hag a zo un arz ken kozh ha Noe) ha luc'hskeudenniñ. Bianchi-Bihan 12 Meu 2010 da 18:35 (UTC)
replies: text: :fazioù all a oa hag a zo c'hoazh met meneget eo bet ar pep chalusañ. Ret eo diforc'hiãñ mat al luc'hskeudenn ha al luc'hskeudennerezh. Gwelloc'h eo cheñch anv ar pennad met derc'hel poltred ennañ a zo posubl.--Lomigbad 17 Ebr 2010 da 15:57 (UTC)

message: Istor al luc'hskeudennerezh eo danvez ar pennad, evit doare, pan eo damdost da Wikidata Q355472. 2A01:CB08:8905:1800:8902:BC35:2668:E910 11 C'hwe 2024 da 10:52 (UTC)
thread_title:  Anv ar pennad
Kaozeal:Marc'hegezh

message: Skeudenn 2 : marc'hegerien gant HO KEZEG. Kentoc'h gant o c'hezeg... --Ex-Smith 12 Meu 2010 da 19:49 (UTC)
Ur pennad Marc'hegañ zo ivez, gant an danvez-mañ :
Marc'hegañ a zo bremañ gwelet evel un dudi hag an holl dud a c'hell pleustriñ ar sport-se. Dont a ra ar ger "marc'hegañ" eus "marc'heg", da lavaret eo an hini az a war varc'h. Krouet eo bet ar FFE e 1921.

message: Prouet eo bet e oa pleustret marc'hegañ er c'harrier e 1500 araok J.K. Er Gres kozh e veze "labouret" ar c'hezeg evit ma teufe da vezhañ sentus hag aes da embregañ.Met ne oa  nemet er 16vet kantved e oa savet ar skolioù marc'hegañ kentañ. E Bro C'hall e veze taolet muioc'h a evezh ouzh ar skañvder hag an arzh tra ma vezo taolet evezh ouzh ar c'henurzhierezh e Bro Alamagn. Pa treser, ne ranker ket disoñjal emañ pep tra un c'hoari a gizidigezh. Arabat chom difiñv war ur marc'h, ar c'hontrol eo ret ober hep ehanañ. Bez e ranker adgoulenn, kampañ .. dre luskigoù tost diverz, met ar marc'h, eñ, a sant anezho.
thread_title: ''An Dresañ''

message: Croupe > Talier; Garot > Draen; Crinière > Moue; Toupet > Kuch; Encolure > Araogenn; Sabot > Karn; Fanons > Duilhoù; Le filet > Ar wristign; Mors > Gwestenn / Houarn-bistign; Rêne > Rañjenn; Sous-gorge > Lerenn-c'houzoug; Selle > Dibr; Ecurie > Marchosi; Etrillez votre cheval > Skrivellit ho loan; Brossez votre cheval > Broustit ho marc'h; La brosse > Ar broust; L'étrille > Ar skrivell; Cure-pied > Skarzh-treid; Rangez les selles dans la sellerie > Renkit an dibroù en dibrerezh; Le licol > Ar c'habestr; Sellez vos chevaux > lakait an dibr d'ho marc'h; Au pas > D'ar paz; Au trot > D'an trot / d'ar piltrot; Au galop > D'ar c'haloup; Moins vite > Goustadoc'h; Prends tes rênes plus courtes > Dalc'h da sugelloù berroc'h; Prends tes rênes plus longues > Dalc'h da ranjennoù hiroc'h; Tire sur tes rênes > Sach war da sugelloù; A cru > Dizibr; Attelage > Stern; Etriller > Stleug; Déchausser vos étrillers > Skarzhit ho stleugoù;
Ret e vo bodañ kendeuziñ an daou bennad. Kinnig a ran e vefe miret an titl "marc'hegezh". --Llydawr 30 Her 2010 da 10:10 (UTC)
thread_title: ''[[geriaoueg]]''
Kaozeal:Guns N' Roses

message: Guns N' Roses eo ar stumm reizh. --Ex-Smith 14 Meu 2010 da 10:18 (UTC)
replies: text: Ok, kemmet 'vo ganin pa 'vo echu ar pennad. --Y-M D (kaozeal) 14 Meu 2010 da 13:30 (UTC)

message: N'on ket deuet a benn de lakaat fotoioù, neuze ma unan a oar ober hag e annavezh peuseurt re lakaat e vefe klokoc'h ar pennad.
Krit ar pezh a sonjit ar gwelañ.
thread_title:  fotoioù 

message: Un tamm mat a fazioù-reizhskrivañ met un destenn spered enni eo. Hag ar stumm ar strollad a lakaas a zo reizh da skrivañ ? --Lomigbad 28 Ebr 2010 da 14:22 (UTC)
thread_title: Reizhañ
Kaozeal:Winaj'h

message: Gwelloc'h e vefe reiñ ar bloaz m'eo bet krouet ar strollad. A-benn nebeut ne vo ket gwir ken ar frazenn « Krouet oe bet ar strollad-mañ pemp bloaz 'zo » (ha marteze n'eo ket gwir ken). --Yun (kaozeal) 14 Meu 2010 da 10:49 (UTC)
thread_title:  Deiziad
Kaozeal:Diazezadur Maeght

message: Diazezadur a vez lavaret e brezhoneg pa vez lavaret fondation e galleg (geriadur An Here hag Ofis ar brezhoneg). --Yun (kaozeal) 15 Meu 2010 da 14:44 (UTC)
thread_title:  Titl ar pennad 

message: Kaer zo klask reizhañ eo ken stank ar fazioù ken e tigalonekaer buan. --Ex-Smith 16 Meu 2010 da 20:53 (UTC)
replies: text: Petra a dalvez : e teuas da vezañ un den eus an arz? --90.12.208.14 16 Meu 2010 da 21:02 (UTC)
replies: text: :Ne oa ket ur pennad echuet moarvat pa lenned ennañ "ar fondasion man a zo leun a arzh meur a zud". Ranket am eus adfrazenniñ pe dennañ reoù zo zoken pa ne oamp ket evit o c'hompren. --Lomigbad 18 Ebr 2010 da 11:37 (UTC)
thread_title: Difaziañ
Kaozeal:Republik Soviedel ar Menezioù

message: Some anonymous user put the map in a several articles in several languges. The map contains Ossetians in Trialeti alongside with SSR Abkhazia and South Ossetian Autonomous Oblast. The last were Republics with official borders. Ossetian in Trialti is only ethnic claim. It is clear misleading. I remove once the map but he keep doing it again. I advice to remove the map and to put protect on the articles hes been harassed. Geagea 24 Meu 2010 da 01:11 (UTC)
thread_title:  Map Soviet caucasus1922.png
Kaozeal:OE Osetia ar Su

message: Some anonymous user put the map in a several articles in several languges. The map contains Ossetians in Trialeti alongside with SSR Abkhazia and South Ossetian Autonomous Oblast. The last were Republics with official borders. Ossetian in Trialti is only ethnic claim. It is clear misleading. I remove once the map but he keep doing it again. I advice to remove the map and to put protect on the articles hes been harassed. Geagea 24 Meu 2010 da 02:33 (UTC)
thread_title:  Map Soviet caucasus1922.png
Kaozeal:Denez Prigent

message: Troet eo bet ar pennad-se diwar :fr:Denez Prigent war ar Wikipedia e galleg. Evit gouzout piv en-deus skrivet anezhañ, sellit ouzh e istor a-raok an 28 a viz Meurzh 2010. OyP·✉ 3 Ebr 2010 da 12:10 (UTC)
thread_title:  Pennad troet
Kaozeal:Listennad ar 500 kanaouenn wellañ bet embannet hervez Rolling Stone

message: D'am soñj ne dleje ket anv ar pennad-mañ bezañ e brezhoneg, n'eo ket a-walc'h peogwir n'eo ket bet skrivet e brezhoneg, met peogwir eo gaou: n'eo ket ar c'hanaouennoù gwellañ, splann a-walc'h. Kanaouennoù zo e yezhoù all estreget ar saozneg. Ha kanaouennoù saoznek zo ivez e-maez ar chobiz saoz-amerikan.   
Ret eo lakaat anv ar pennad en e anv orin, gant anv ar gelaouenn a embann kement-se. 
Bianchi-Bihan 4 Ebr 2010 da 17:17 (UTC)
replies: text: Pe neuze ober evel e katalaneg: :ca:Llista de les 500 millors cançons de tots els temps segons Rolling Stone /... hervez Rolling Stone, sklaeroc'h.

text: *Fentus gwelout ur ganaouenn krennarded evel I want to hold your hand lakaet da bennoberenn! N'eo ket gwelloc'h eget Cundo calienta el sol pe kanaouennoù hañv a zo dekmiliadoù anezhe.  Bianchi-Bihan 4 Ebr 2010 da 17:22 (UTC)
replies: text: :Me gav ez eo gwir an evezhiadenn a rez. Hervez pep hini ez eo an dibab-se. Skouer ar c'hatalaneg a gavan mat. Pe mod all e c'heller derc'hel an anv-se ha menegiñ sklaer el linenn gentañ ez eo ar roll-se hervez ar gazetenn Rolling Stone. --Y-M D (kaozeal) 4 Ebr 2010 da 17:51 (UTC)
replies: text: ::Ouzhpennet em eus "hervez Rolling Stone" e titl ar pennad, evel-se ez eo reishoc'h ha sklaeroc'h. --Ex-Smith 5 Ebr 2010 da 06:49 (UTC)
Mat-tre. Trugarez. Bianchi-Bihan (kaozeal) 2 Gou 2017 da 10:16 (UTC)
thread_title: Un ali
Kaozeal:Plufur

message: Faos e oa ar skoed treset. Gwelet amañ an hini gwir .--Trec'hlid mitonet 21 Ebr 2010 da 20:56 (UTC)

message: Ha displeget e vo dimp ar perag eus kement-mañ ? Reizh e oa hervez Yezhadurioù Kervella §650 ha Favereau §497.--Trec'hlid mitonet (kaozeal) 6 Ebr 2014 da 19:42 (UTC)
thread_title: Diwar-benn "ur reizhadenn yezh"
Kaozeal:Penelope Cruz

message: Pedet eo al lenner da reiñ e ali war ar pennad a zo bet savet en ur raktres gant liseidi Diwan. Dre ma'z on en em gavet amañ, setu teir evezhiadenn eta.
# E-plas ur c'humuniezh (?) eus Madrid e kinnigfen lakaat Kumuniezh Madrid ha mat pell zo. 17 kumuniezh emren pe emrenoc'h a zo e Spagn, evel m'eo displeget er pennad-mañ : Kumuniezhioù emren Spagn
# Rannbennadoù : gwelloc'h vo lakaat He buhez ha cheñch Buhezskrid. Ne ya ket an tilt-mañ amañ pa'z eo roll he filmoù a gaver dindan. Roll filmoù a vot mat.
# Evit lakaat titloù ar filmoù an eil dindan egile e c'haller lakaat ur steredennig hag un esaouenn a-dal da gement anv, evel-mañ :
* 1992 : Mecano - Los vídeos, de Joan-Lluís Arruga (video) (segment La fuerza del destino) (non créditée)
* 1992 : Jambon, jambon (Jamón, jamón), de Juan José Bigas Luna
* 1992 : Belle époque (Belle epoque), de Fernando Trueba
A galon. --Matilin 24 Ebr 2010 da 08:19 (UTC)
replies: text: Trugarez bras evit da evezhiadennoù. Implijer:Lomigbad ha me eo a zo e karg eus ar raktres-mañ, emaomp er mare-mañ o reizhañ labour al liseidi. Ma fellfe dit reiñ un tamm skoazell deomp evit kempenn an traoù e vi degemeret mat. Kavout a ri an holl bennadoù er :Rummad:Raktres Lise Diwan. Emaon o vont d'ober war-dro reizhañ an evezhiadennoù a peus graet a-us. Gellout a rez te ivez kemmañ an traoù, n'eo ket peogwir ez eo ul lodenn eus ar raktres n'o deus ket ar pennadoù ar memes statud hag ar re all, met goulenn a reomp just e vefe graet un evezhiadenn er bajenn kaozeal da c'houzout prizañ o labour goude-se. Trugarez --Y-M D (kaozeal) 24 Ebr 2010 da 08:45 (UTC)
replies: text: :Mat. Cheñchet em eus traouigoù er pennad eta. Ouzhpennet em eus liammoù diabarzh, da skouer. Kentañ tro. --Matilin 24 Ebr 2010 da 09:42 (UTC)
thread_title:  Evezhiadennoù